Jêpang wiwit sèkêt taunan kêpungkur kêpetung klêbu wêwilanganing praja gêdhe ing donya iki. Ing taun 1904-1905 mênang prang mungsuh Ruslan. Marga saka lohing tanah lan kèhing bangsa pêlikan, Jêpang bisa sêntosa lan raharja, iku kêna kanggo tuladha tumraping tanah liyane ing wetanan kene. Bisane gaduk marang kamardikan abawa pribadi, iku dalane luwih-luwih kudu sarana wis ora kurang bandha beya lan wis ora butuh marang pitulunganing liyan.
